’n Vrou wat deur haar kêrel afgesê is, oortuig haar ma om saam met haar op ’n eksotiese wegbreek na Suid-Amerika te gaan.
Carrie Pilby is ’n genie wat op 19 aan Harvard gradueer en nie die wêreld verstaan nie. Sy’s werkloos en sonder pelle omdat sy sulke hoë standaarde het. Sy hoor by ’n terapeut sy moet ’n vyfpuntplan saamstel om op die regte pad te kom. Gabriel Byrne en Bel Powley (foto).
Dié wetenskapsfiksie-avontuurreeks van Marvel handel oor ses tieners wat agterkom hul ouers is superbooswigte wat donker geheime wegsteek, soos dat hulle almal deel is van ’n groep genaamd Pride. Die kinders moet kragte saamsnoer om hul ouers se planne te fnuik. Lyrica Okano (foto).